पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की वैक्सीन को लेकर अजीब घटना सामने आ रही है। दो दिन पहले शहर के एक प्राइवेट क्लीनिक में अवैध रूप से 18 साल से ज्यादा उम्र के लोगों को टीका लगाए जाने का मामला आया तो मंगलवार को उदयपुर ब्लाॅक के कवलगिरी पंचायत भवन में बनाये गए टीकाकरण केंद्र से दो युवक स्वास्थ कर्मियों को डरा धमकाकर एक वायल वैक्सीन लूटकर भाग गए। वायल में 8 डोज थी।
पुलिस ने बताया कि केंद्र में आरएमओ जयकरण पैकरा टीम के साथ 45 साल से अधिक उम्र के लोगों का वैक्सीनेशन कर रहे थे। इसी दौरान गांव के ही दो युवक भुनेश्वर सिंह व दिवाकर सिंह पहुंचे और कर्मचारियों को डरा धमकाकर एक वायल वैक्सीन लूटकर फरार हो गए। वायल में 8 डोज वैक्सीन बची थी, जिसे पात्र हितग्राहियों को लगाया जाना था। सूचना पर पुलिस ने घेराबंदी की और दोनों युवकों को पकड़कर उनके कब्जे से वैक्सीन की शीशी जब्त कर ली है। मामले में दोनों आरोपियों के खिलाफ पुलिस ने अपराध दर्ज कर लिया है।
गिरफ्तार एक आरोपी निकला कोरोना पॉजिटिव
पुलिस ने बताया कि गिरफ्तारी के बाद दोनों आरोपियों को बुधवार को कोर्ट ले जाने से पहले उनकी कोरोना जांच कराई गई। जांच में एक आरोपी की रिपोर्ट पॉजिटिव आई है। उसे होम आइसोलेट कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn